লেন ব্রন্ড
লিওনার্দ চার্লস ব্রন্ড (ইংরেজি: Len Braund; জন্ম: ১৮ অক্টোবর, ১৮৭৫ - মৃত্যু: ২৩ ডিসেম্বর, ১৯৫৫) বার্কশায়ারের ক্লিউয়ার এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সারে ও সমারসেটের প্রতিনিধিত্ব করেছেন লেন ব্রন্ড। দলে তিনি মূলত অল-রাউন্ডার ছিলেন। ডানহাতে ব্যাটিংয়ের পাশাপাশি লেগ ব্রেক বোলিংয়ে সবিশেষ দক্ষতা প্রদর্শন করেছেন তিনি।